CONSILIUL JUDEŢEAN BISTRIŢA-NĂSĂUD                      
DIRECŢIA ECONOMICĂ

                       

  


      
Nr. II/18566 din 13.11.2015                           
                    
RAPORT
privind desemnarea domnului Redl Iosif-Alexandru– consilier superior la Serviciul financiar, contabilitate, Direcţia economică din cadrul Consiliului Judeţean să conducă evidenţa Registrului datoriei publice locale şi a Registrului garanţiilor locale 
Societatea Comercială „Aquabis” S.A. Bistriţa-Năsăud este o societate de importanță judeţeană care funcţionează sub autoritatea Consiliului Judeţean Bistriţa-Năsăud.


Având în vedere:
- adresa S.C. Aquabis S.A. Bistriţa nr.3371 din 14.10.2015, înregistrată la Consiliul Judeţean Bistriţa-Năsăud cu nr.II/16382 din 15.10.2015,


- referatul Serviciului financiar, contabilitate nr.IIB/17350 din 29.10.2015, aprobat de domnul vicepreşedinte Alexandru Pugna;
- prevederile art.11 din Ordonanţa de urgenţă a Guvernului nr.64/2007 privind datoria publică locală, cu modificările şi completările ulterioare;


- prevederile pct.2 lit.e) din Anexa 1 la Hotărârea de Guvern nr.1470/2007 pentru aprobarea Normelor metodologice de aplicare a Ordonanţei de urgenţă a Guvernului nr.64/2007 privind datoria publică locală;


- prevederile art.6 din Hotărârea de Guvern nr.9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;


- prevederile art.62 alin.(2) lit.e), alin.(5)-(8) şi alin.(10) din Legea nr.273/2006 privind finanţele publice locale, cu modificările şi completările ulterioare;


- prevederile art.6 alin.(3) din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar, cu modificările şi completările ulterioare;


- prevederile Cap.1 pct.2 lit.d), pct.9, Anexei 1, lit.d)., Anexelor 3, 7 şi 8 din Ordinul ministrului economiei şi finanţelor nr.1059/2008 privind aprobarea Normelor metodologice pentru înregistrarea şi raportarea datoriei publice, cu modificările şi completările ulterioare;


- prevederile Hotărârii Consiliului Judeţean Bistriţa-Năsăud nr.37 din 26.07.2011 privind aprobarea garantării unei finanţări rambursabile externe pentru S.C.Aquabis S.A. Bistriţa;


- cererea Consiliului Judeţean Bistriţa-Năsăud nr.7029 din 22.11.2011 privind autorizarea contractării/garantării unui împrumut intern/extern în valoare de 33.000.000 lei/valută contract;


- prevederile Hotărârii Comisiei de Autorizare a Împrumuturilor Locale nr.2128 din 24.11.2011, înregistrată la Consiliul Judeţean Bistriţa-Năsăud cu nr.7097/25.11.2011;
- prevederile contractului de credit cu nr.41688 din 22.12.2011 încheiat între S.C.Aquabis S.A. Bistriţa şi Banca Europeană pentru Reconstrucţie şi Dezvoltare, înregistrat la Consiliul Judeţean Bistriţa-Năsăud cu nr.1465 din 14.03.2012;

-  prevederile contractului de garanţie cu nr.41688 din 06.03.2012 încheiat între Judeţul Bistriţa-Năsăud şi Banca Europeană pentru Reconstrucţie şi Dezvoltare, înregistrat la Consiliul Judeţean Bistriţa-Năsăud cu nr.1465 din 14.03.2012;

- prevederile contractului de confirmare în legătură cu contractul de garanţie din 06.03.2012, încheiat între Judeţul Bistriţa-Năsăud şi Banca Europeană pentru Reconstrucţie şi Dezvoltare, aprobat prin Hotărârea Consiliului Judeţean Bistriţa-Năsăud nr.100 din 29.07.2015 privind aprobarea încheierii Contractului de Confirmare a garanţiei instituite prin Contractul de Garanţie din data de 6 martie 2012 încheiat între Judeţul Bistriţa-Năsăud şi Banca Europeană pentru Reconstrucţie şi Dezvoltare;
Şi faptul că autorităţile executive ale administraţiei publice locale au obligaţia de a înfiinţa sau, după caz, a menţine, pe suport de hârtie şi/sau în format electronic, Registrul de evidenţă a datoriei publice locale a unităţii administrativ-teritoriale şi Registrul de evidenţă a garanţiilor locale a unităţii administrativ-teritoriale, se impune desemnarea unei persoane care să conducă evidenţa acestor registre.

Registrul de evidenţă a datoriei publice locale a unităţii administrativ-teritoriale evidenţiază, din punct de vedere informativ, în ordine cronologică, situaţia tuturor obligaţiilor financiare ale unităţii administrativ-teritoriale provenind din finanţările rambursabile angajate direct de aceasta, pe baze contractuale.

Registrul de evidenţă a garanţiilor locale a unităţii administrativ-teritoriale evidenţiază, din punct de vedere informativ, în ordine cronologică, situaţia tuturor obligaţiilor financiare ale unităţii administrativ-teritoriale provenind atât din garantarea de către aceasta a împrumuturilor, cât şi din avalizarea biletelor la ordin contractate, respectiv emise de operatorii economici şi/sau de serviciile publice din subordinea respectivei unităţi administrativ-teritoriale în condiţiile legii.

Persoana care va ţine Registrul de evidenţă a datoriei publice locale a unităţii administrativ-teritoriale şi Registrul de evidenţă a garanţiilor locale a unităţii administrativ-teritoriale se numeşte şi se înlocuieşte, după caz, prin hotărâre a consiliului judeţean.



Persoana desemnată va îndeplini toate atribuţiile prevăzute în Anexa nr.1, Cap.1, pct.9 şi Cap.2 pct.2 din Ordinul ministrului economiei şi finanţelor nr.1059/2008 privind aprobarea Normelor metodologice pentru înregistrarea şi raportarea datoriei publice, cu modificările şi completările ulterioare.

Fişa postului a domnului Redl Iosif-Alexandru va fi actualizată corespunzător.
Constatăm că sunt îndeplinite condiţiile legale pentru adoptarea proiectului de hotărâre privind desemnarea domnului Redl Iosif-Alexandru – consilier superior la Serviciul financiar, contabilitate, Direcţia economică din cadrul Consiliului Judeţean să conducă evidenţa Registrului datoriei publice locale şi a Registrului garanţiilor locale în forma prezentată.

DIRECTOR EXECUTIV,
       TEOFIL IULIAN CIOARBĂ



ŞEF SERVICIU,








      AUGUSTIN  SABO 

C.T.I./C.A.A./2 ex.
PAGE  

